Дейност на Комисията за защита на конкуренцията в областта на интелектуалната собственост  - месец март 2010 г.

Образувани преписки – общо 4 бр. в областта на интелектуалната собственост, вкл.: 
По чл. 35 от ЗЗК (имитация) –  1 бр.; 
По чл. 33 от ЗЗК (отм.) (имитация) – 1 бр.
По чл. 33 (във връзка с чл. 32) (заблуждаваща реклама) – 2 бр. 
Една от тези преписки е образувана във връзка с влязло в сила решение на ВАС, петчленен състав, с което той отменя предишно решение на КЗК и връща преписката на КЗК за ново произнасяне.
Някои производства са образувани по няколко текста от глава седма на ЗЗК „Нелоялна конкуренция”, като окончателната правна квалификация се определя след цялостно изясняване на фактическата обстановка по конкретния случай.
Приети решения – общо 4 бр. в областта на интелектуалната собственост, вкл.:
1. Решение № 240/09.03.2010г. с което е установено извършено нарушение по чл. 35, ал. 1 от ЗЗК (имитация) и е наложена имуществена санкция в размер на 330 560 лв. ;

2. Решение № 271/16.03.2010, с което е установено извършено нарушение по чл. 33 във връзка с чл. 32 от ЗЗК (заблуждаваща реклама) и е наложена санкция в размер на 850 лв.;

3. Решение № 347/31.03.2010, с което е установено извършено нарушение по чл. 33 във връзка с чл. 32 от ЗЗК (заблуждаваща реклама) и е наложена санкция в размер на 97 558,90 лв.;

4. Решение № 345/31.03.2010, с което е установено извършено нарушение по чл. 33 във връзка с чл. 32 от ЗЗК (заблуждаваща реклама) и е наложена санкция в размер на 213 300 лв.;

Повече информация за всички приети от КЗК решения може да бъде открита на http://www.cpc.bg  
